**uuringu lähteülesande VORM**

|  |
| --- |
| **Uurimisteema** |
| **Kelmuste ennetamise tõhustamine** |
| **Lahendatavad probleemid**  |
| Probleemi olemusKelmuste kasv on saanud tõsiseks probleemiks ühiskonnas, põhjustades märkimisväärset majanduslikku kahju ning pikaajalisi negatiivseid tagajärgi ohvritele. Politsei- ja Piirivalveameti jaoks on väljakutseks, et kelmustega[[1]](#footnote-2), sh arvutikelmustega[[2]](#footnote-3) seonduvate kuriteoavalduste arvu kasvuga kaasnev täiendav koormus õiguskaitsesüsteemile on viimaste aastate jooksul suurenenud märkimisväärselt ning reageeriv sekkumine ei ole seni olnud kelmuste vähendamisel tulemuslik. Nii juhtumite uurimine kui ka ennetustöö on aeganõudev, kelmuste mehhanismid arenevad kiiresti ning petturid kasutavad üha keerukamaid ja kohanduvamaid taktikaid, mis raskendab nii reageerimist kui ennetamist. Tabel 1: Kelmuste statistika. Politsei- ja Piirivalveamet

|  |  |  |  |
| --- | --- | --- | --- |
|  | **01.01-09.10.2023** | **01.01-09.10.2024** | **Muutus** |
| **Kelmus** | **Juhtumid** | **Kahjusumma** | **Juhtumid** | **Kahjusumma** | **Juhtumid** | **Kahjusumma** |
| Investeerimiskelmused | 231 | € 2,8 mln | 239 | € 3,6 mln | 8 | € 0,8 mln |
| Pangakelmused | 391 | € 2,2 mln | 275 | € 1,5 mln | -116 | -€ 0,7 mln |
| Pakikelmused | 229 | € 0,1 mln | 260 | € 0,5 mln | 31 | € 0,4 mln |
| Muud kelmused | 1546 | € 5,9 mln | 1921 | € 4,9 mln | 375 | -€ 1,0 mln |
| Virtuaalvääringute vargus | 1 | € 37,3 mln | 0 | € 0,0 mln | n/a | n/a |
| Online kasiino pettus | 0 | € 0,0 mln | 1 | € 0,4 mln | n/a | n/a |
| **Kokku** | **2398** | **€ 48,3 mln** | **2696** | **€ 10,9 mln** | **298** | **-€ 37,4 mln** |

Pettuste toimepanemise viise on palju, mistõttu on ohustatud inimeste ja organisatsioonide ring lai. Politsei menetluskogemuse põhjal nähtub, et kannatanute hulgas on väga erineva sotsiaaldemograafilise taustaga inimesi. Viimaste aastakümnete teadusuuringutes on kinnitust leidnud asjaolu, et kõik on ajas muutuv ja ei ole olemas kindlaid sotsiaaldemograafilisi isiku tunnuseid, millised isikud mis tüüpi pettuse ohvriks langevad[[3]](#footnote-4). Tõhusamate sekkumiste väljatöötamiseks on vaja oluliselt detailsemalt kirjeldada ning analüüsida haavatavaid sihtrühmi ning nende haavatavust kujundavaid tegureid antud ajahetkel.Kelmuste kui kuriteoliigi ennetamine on ressursimahukas ja pikaajaline, nõudes täpset arusaamist probleemist ning erinevate osapoolte koostööd avalikus ja erasektoris. Analüüsimist vajab lisaks haavatavatele sihtrühmadele, millised on kelmuste toimepanemise viisid ja meetodid, kuriteoliigi ennetamiseks kasutatavad ja sobivad teaduspõhised sekkumised. Eestis on ministeeriumite ja nende allasutuste koostöös 2020. aastal valminud valdkondadeülese ennetuse kontseptsioon ja valdkonnaülese ennetuse põhimõtted[[4]](#footnote-5). Selles käsitletakse ennetuse üldiseid põhimõtteid, mis toetavad ennetust eelkõige teemavaldkondades, kus tulemuslik on süsteemne valdkondadeülene ennetus (näiteks õigusrikkumised, vägivald ja väärkohtlemine, uimastite tarvitamine, vaimse tervise häired) ning tuuakse välja nende teemade ennetuses jagatud vastutuse põhimõte, kuid ei anta konkreetsemaid juhiseid valdkonnaspetsiifilisteks ennetusteks kelmuste teemal.Rahvusvaheliselt on viimastel aastatel välja arendatud tõenduspõhiseid ennetusmeetmeid[[5]](#footnote-6), [[6]](#footnote-7), mida saaks kohandada Eesti konteksti jaoks.Üheks kelmuste levikut soodustavaks teguriks on vähene teadlikkus digitaalsest turvalisusest ja nõrk finantskirjaoskus (nt ebakohased ja riskantsed investeerimisvõimaluste otsinguviisid). Finantskirjaoskuse arendamisega tegelevad Eestis lisaks avaliku sektori institutsioonidele (Rahandusministeerium[[7]](#footnote-8), Riigi Infosüsteemi Amet[[8]](#footnote-9), Finantsinspektsioon[[9]](#footnote-10), Tarbijakaitse ja Tehnilise Järelevalve Amet[[10]](#footnote-11) ) ka finantsteenusepakkujad.Kelmuste spetsiifilise ennetustegevuse planeerimine ja rakendamine on Eestis olnud seni mittesüsteemne ja juhuslikku laadi, kus esile tõusevad eelkõige osaliselt õhinapõhised projektid (nt ühekordsed meediakampaaniad), samuti on välja töötamata laiapõhjalisem valdkondlik ennetustöö kontseptsioon. Ministeeriumid, PPA, RIA, FI, TTJA ja seotud ettevõtete vahel puudub püsiv koostööformaat, mis aitaks kaasa omavahelise süsteemsele andme- ja teabevahetusele ning koostöös sobivate lahenduste loomisele. Probleemiga kokkupuudet omavate asutuste võimalused, vastutusalad ja rollid vajaksid analüüsimist, et tõhusamalt tõkestada pettuste toimepanemist.Eestis on kelmustega seonduvatel teemadel läbi viidud üksikuid teadusuuringuid. Kristian Kikerpill[[11]](#footnote-12) arendas käsitlust kuritegevusest kui kommunikatsioonist ning analüüsis manipulatsioonirünnete olemust kelmuse ja väljapressimise süütegude puhul. Magistritöödes on uurimist leidnud järgmised teemad: kelmuste kajastamine meedias[[12]](#footnote-13), tarbijapettuse ohvriks langemise riskitegureid ja selle ennetamise strateegiad[[13]](#footnote-14), Rahandusministeerium on 2024. aastal algatanud finantskirjaoskuse arendamise uurimisprojekti[[14]](#footnote-15), mille raames töötatakse välja lahendusi, kuidas finantskirjaoskust õpilasteni ja täiskasvanuteni viia. Seni ei ole uurimistöödes kelmuste süsteemset ja tõenduspõhist ennetamist käsitletud. Kokkuvõtlikult võib öelda, et hoolimata kelmuste ennetamiseks läbi viidud avaliku ja erasektori algatusel läbi viidud erinevatest tegevustest on kelmustega seotud kuritegevus kasvamas ning haavatavamad sihtrühmad vajavad tõhusamat kaitset. Selleks on vaja paremini mõista kelmuste toimepanemise viise, soodustavaid ja takistavaid tegureid ning töötada välja sobivad teaduspõhised sekkumised.  |
| **Eesmärk**  |
| Uurimisprojekti eesmärgiks on kelmuste ennetamine majandus-, sotsiaal- ja käitumisteadlaste abil loodud uudsete lahenduste (sekkumiste) abil. Täpsemalt on uuringul 4 eesmärki: 1. teaduskirjanduse põhjal koostada analüüs kelmuste kui kuriteoliigi olemusest, suundumustest, seda mõjutavatest teguritest ning ennetuse teoreetilistest alustest ning tõenduspõhistest praktikatest teistes riikides.2. viia läbi haavatavate sihtrühmade analüüs Eestis ning koostada selle alusel profiilid (persoonad)3. töötada välja teaduspõhised sekkumised Eestis rakendamiseks kelmuste ennetamisel 4. töötada välja Eestile sobilik kelmuste ennetamise mudel  |
| **Uurimisküsimused** |
| 1. **Kelmuste[[15]](#footnote-16) ennetamise teoreetiliste aluste ning parimate praktikate analüüs**
* Milline on olnud kelmuste kui kuriteoliigi dünaamika ja areng maailmas viimastel aastatel ja olukorrapilt (erinevad levinud kelmus- ja pettuse liigid (tüpoloogia), uued kuritegevuse trendid, peamised haavatavad sihtrühmad (sh era- ja juriidilised isikud), tegurid nende erinevate arengute taga)?
* Millised on riskifaktorid kelmuste ohvriks langemisel teooria ja varasemate uuringute põhjal?
* Millised on teiste riikide praktikad kelmuste ennetuses? Milliseid strateegiaid, programme ning sekkumistegevusi on kasutatud ennetustöös? Millised lahendused on välja töötatud teaduspõhistel alustel ja millised on ka empiiriliselt tulemuslikuks hinnatud)?

Teaduskirjanduse analüüs baseerub vähemalt kuue valitud riigi (nt mõni Skandinaavia riik, Ühendkuningriigid, USA, Madalmaad) praktikatel. Analüüs võib kaasata ka sekkumisi, mis on veel väljatöötamise faasis ning mistõttu ei oma veel teaduskirjanduses kindlaid tõendeid tulemuslikkuse kohta. 1. **Kelmuste ohvrite profiilid[[16]](#footnote-17) Eestis**
* Millised on riskirühmad Eestis, kes võivad kelmuste ohvriks langeda? Esitada nende kirjeldus sotsiaaldemograafilised karakteristikute ja teiste analüüsitud tegurite kaudu.
* Milliseid erinevaid sihtrühmi (persoonasid) võib siin selgelt eristada?
* Millised on riskitegurid, mis suurendavad kelmuste ohvriks langemise tõenäosust?

Sobiva metoodika pakub täitja. Eeldame, et uurimisküsimustele vastamiseks tuleb läbi viia kvalitatiivne uuring haavatavates sihtrühmades ning kelmusi menetlevate ametnikega. Arvestades, et kõik kannatanud ei pöördu politseisse, võib kaaluda ka kvantitatiivse küsitluse läbiviimist elanikkonna seas. Samuti eeldame, et profiilide kirjeldamisel kasutatakse Eesti kohta seonduval teemal läbiviidud teiste uuringute andmeid, kui neid on.1. **Sekkumiste väljatöötamine**
* Esitada analüüs ning soovitused meetmetest, mida võiks Eestis rakendada kelmuste ennetamiseks nii avaliku kui erasektori poolt?
* Töötada välja vähemalt 3 sekkumistegevust, mis on suunatud haavatavatele sihtrühmadele ning mille puhul peamiseks elluviijaks on avalik sektor (sh vähemalt ühe puhul politsei).

Võib kohandada nii välisriikide praktikaid, kui ka välja töötada uue sekkumise.Kõigi sekkumiste puhul tuleb koostada metoodilised kirjeldused, kus lisaks rakendamise selgitusele kirjeldada selle teoreetilisi aluseid, sekkumise mehhanismi (toimeloogikat), eeliseid ja puuduseid, eeldatavat tõhusust ja tulemuslikkust (kui on sellekohaseid tõendeid). Sekkumiste valimisel ning väljatöötamisel tehakse aktiivselt koostööd tellijaga (nt töötubade formaadis), selleks et tagada, et need oleksid ka järgnevatel aastatel rakendatavad (arvestaksid ka rakendajate ressursside, õiguslike vm asjakohaste piirangutega). 1. **Kelmuste ennetuse mudeli loomine**
* Kuidas on korraldatud Eestis kelmuste ennetustöö? Mis on peamised probleemkohad ja väljakutsed? Kuidas toimib asutuste vaheline koostöö kelmuste ennetamisel (sh peamiste probleemide kaardistus)?
* Milline on erinevate seotud osapooltele (PPA, SiM, RIA, FI, ettevõtted) sobiv koostööformaat, sh vastutused ning rollid, mis toetab omavahelist süsteemset andme- ja teabevahetust ning soodustab koostöös sobivate lahenduste loomist.
* Võttes arvesse ka 1- 3 uurimisülesande analüüsi tulemus töötatakse välja Eesti konteksti sobiv teoreetiline raamistik (mudel) ning praktilised soovitused, millele saab toetuda süsteemset ennetustegevust toetava koostööformaadi rakendamisel.

Sobiva ennetuse koostööformaadi mudeli välja töötamisel ja analüüsimisel võib kasutada ka tulevikuseire metoodikaid. |
| **Tehnilised nõuded** |
| **Projekti kestus ja eelarve**Tellija ootuseks on, et projekt lõppeks hiljemalt 30.11.2026. Projekti kestus on sõltuv taotleja pakutavast kontseptuaalsest ja metoodilisest lähenemisest. Täpne ajakava lepitakse kokku lepingus. Uurimistöö rahastuse suurus on **120 000 eurot** (lisandub käibemaks). Uurimistöö rahastus makstakse välja osamaksetena vastavalt uurimistegevuse käigus kokku lepitud oluliste vaheetappide valmimisele:* 2025 – 60 000 eurot + km
* 2026 – 60 000 eurot + km

**Taotlusvooru tähtajad**Konkursi taotlusvoor korraldatakse Eesti teadusinfosüsteemis (edaspidi: *ETIS*). Uuringu ettepanek tuleb esitada eesti keeles. Konkurss jääb avatuks kuni 16.04.2025 kell 17:00**.** Taotlusvorm avatakse taotlejale pärast vabas vormis avalduse esitamist ETISe abitoe aadressile etis@etag.ee. Avalduses tuleb kirja panna projektijuhi nimi, kelle nime alt taotlus esitatakse ja taotlusega seotud asutus.**Uuringuettepanek ja lisadokumendid**Uuringuettepanekus tuleb esitada:1. pakkumuse eelarve, kus on mh kirjeldatud uuringus osalevate töötajate (nii põhitäitjate kui ka üliõpilaste) koormused ja töötasukulud;
2. pakkuja arusaam sisulisest uuringuprobleemist ja sellest lähtuvalt püstitatud uurimis­ülesannetest ning oodatavast tulemusest;
3. pakutavate uurimismetoodikate kirjeldus ja põhjendatus;
4. pakkuja nägemus andmevajadusest ning andmestike sidumisest ning andmehalduskava;
5. pakkuja nägemus uuringuprotsessi toimimisest (protsessi etapid, töökorralduslikud ette­panekud jms), uuringu läbiviimise aja- ja tegevuskava vähemalt kvartalite täpsusega näiteks Gantti graafikuna;
6. riskide maandamise plaan, mis kajastab lisaks sisulise töö riskidele ka konsortsiumi töö koordineerimisega seotud riske;
7. konsortsiumi/meeskonna kirjeldus, uuringumeeskonna pädevuse kirjeldus, vajadusel allhankijate ülevaade.

**Ootused uurimismetoodikale**Lähtudes tellitava töö eesmärgist ning esialgsetest uurimisküsimustest on projekti täitja ülesanne pakkuda välja sobiv kontseptuaalne lähenemine uurimistööle, sh asjakohane metoodika. Täitjale jäetakse vabadus täiendada uurimisküsimusi, uurimismeetodeid ja allikaid (k.a teaduskirjandus, mille põhjal analüüsitakse võimalikke lahendusi). Tellija näeb ette, et metoodilisi valikuid saab täpsustada ka uurimise käigus, lähtudes lisanduvatest teadmisest valdkonna kohta.**Koostöö tellijaga**Tellija ootus on, et projekti käigus toimuks aktiivne koostöö tellija ja tema koostööpartneritega regulaarsete töökoosolekute vormis (nt kord kvartalis), kus täitja tutvustab tehtud tööd, arutatakse tekkinud küsimuste üle, ning täpsustatakse vajadusel ülesandepüstitust. Lisaks regulaarsetele kohtumistele toimuvad juhtkomisjoni kohtumised, mille eesmärk on lepingujärgsete väljundite ülevaatamine ja heakskiitmine (vastavalt projektiplaanis esitatud ajakavale). Juhtkomisjoni kuuluvad tellija ning koostööpartnerite esindajad**Nõuded pakkujale**Konkursil võib osaleda avalik või eraõiguslik teadus- ja arendus­asutus või vähemalt kahe asutuse teadus- ja arendustöötajatest moodustatud konsortsium. **Nõuded uurimisrühmale**Projekti edukaks läbiviimiseks tuleb taotlejal luua interdistsiplinaarne uurimisrühm, mis ühendab endas nii vajalikku teaduslikku kui praktilist valdkondlikku kompetentsi.Uurimisrühm peab minimaalselt koosnema 3 isikust.**• Vastutav täitja** , kellel on doktorikraad uuringu teemaga seonduvas valdkonnas (ETISe klassifikaatorid: õigusteadused, majandusteadused, sotsiaalteadused, riigiteadused), teadusprojektide juhtimise kogemus ja sisuline pädevus uuringuga seonduval teemadel (tõendatakse asjakohaste teaduspublikatsioonide ja uurimisprojektide olemasoluga). Vastutav täitja vastutab sisutegevuste koordineerimise ja täitmise eest. • **Kaks põhitäitjat, kellel on v**ähemalt magistrikraad uuringu teemaga seotud valdkonnas ning teadusprojektide täitmise kogemus ja/või sisuline pädevus uuritavas teemas (tõendatakse teaduspublikatsioonide, praktilise kogemuse ja uurimisprojektide olemasoluga).• **Projektijuht**, kes vastutab meeskonna liikmete omavahelise suhtlemise, uuringu ajakavast kinnipidamise, tellijaga suhtlemise ning korrektse dokumentatsiooni eest, peab olema uuritava valdkonnaga seonduval alal kõrgharidus, soovitavalt teaduskraad ning eelnev töökogemus sarnase sisu ja ajakavaga projektide juhtimisel. Seda rolli võib täita ka vastutav täitja või põhitäitja.    |
| **Oodatav tulemus/ väljundid** |
| **Uuringu tulemus tuleb vormistada järgmiste aruannetena:** 1. **Vahearuanne (hiljemalt 01.12.2025).**

Vahearuandes esitatakse selleks etapiks saavutatud tulemused vastavalt taotluses esitatud aja- ja tegevuskavale. Samuti esitatakse selles ülevaade tehtust, sh tuuakse välja, kas tegevuste läbiviimisel/tulemustes oli erinevusi/kõrvalekaldeid võrreldes kavandatuga (millest tulenevalt) ning ka järgneva etapi täpsustatud uuringudisain.Vahearuande peab heaks kiitma projekti juhtkomisjon. Vajadusel korrigeeritakse projekti fookust pärast vahearuande heakskiitmist.1. **Lõpparuanne** koondab terviklikult kõiki tulemusi ja väljatöötatud metoodikaid, mis katavad kõik uurimis- ja arendusülesanded:
	* Kelmuste ennetamise teoreetiliste aluste ning parimate praktikate analüüs
	* Haavatavate sihtrühmade empiirilise uuringu aruanne
	* Eesti kontekstile välja töötatud sekkumised
	* Välja töötatud Eesti konteksti sobiv koostöömudel kelmuste ennetamisel

Lõpparuande peab heaks kiitma ETAG-i poolt moodustatud juhtrühm, kuhu kuuluvad ka tellijate esindajad. 1. Vähemalt ühe **teaduspublikatsiooni käsikirja** avaldamiseks esitamine teadusajakirjale.

Tellija eeldab, et uuringu läbiviijad jagavad saadud teadmisi ja meetodeid nii teadusartiklites kui poliitikakujundajatega, mis võimaldab nii teaduskogukonnal kui ka poliitikakujundajatel uurimistulemusi hinnata ja neid oma edasises töös kasutada.Lisaks aruannetele ootame:1. Avalikud (kuni 2) ja sisemised (kuni 4) uuringu tutvustusüritused, nende hulgas soovitavalt ka mõni koosloomeline arutelu või arendussessioon koos koostööpartnerite võtmeisikutega;
2. Eesti- ja ingliskeelne lühikokkuvõte;
3. Avalikkusele tutvustamise eesmärgil projekti tulemustest kujundatud lühikokkuvõtet (kuni 2 lk) eesti keeles.
4. Esitlusslaidid
5. Tööde käigus kogutud alusandmed vajadusel pseudonümiseeritud või anonümiseeritud kujul.
 |
|  |

Lähteülesande lisad:

1. Lisa 1 Hindamis- ja valikumenetluse juhend ja hindamiskriteeriumid
2. Lisa 2 Projekti juhtkomisjoni töökord (näidis, koostöös juhtkomisjoniga võib seda muuta)
3. Lisa 3 Ajakava Gantti tabelina (vabatahtlik näidis)
4. Lisa 4 Kuluaruande vorm (eelnõu, koostöös tellijaga võib seda muuta)
5. Lisa 5 Vahe- ja lõpparuande vorm (eelnõu, koostöös juhtkomisjoniga võib seda muuta)
6. Lisa 6 Teenuse osutamise lepingu eelnõu
1. KarS §209 Kelmus [↑](#footnote-ref-2)
2. KarS §213 Arvutikelmus [↑](#footnote-ref-3)
3. Truumess, K(2022). Tarbijapettuste ohvriks langemine ja seda mõjutavad tegurid. Tartu Ülikool õigusteaduskonna magistritöö, 2022 [↑](#footnote-ref-4)
4. Eesti valdkondadeülese ennetuse kontseptsioon https://www.siseministeerium.ee/sites/default/files/documents/2021-10/valdkondadeulese-ennetuse-kontseptsioon\_05.2021.pdf [↑](#footnote-ref-5)
5. Drew, J. M., & Farrell, L (2018). Online victimization risk and self-protective strategies: developing police-led cyber fraud prevention programs. Police Practice and Research, 19(6). [↑](#footnote-ref-6)
6. Kemp, S (2023). Exploring public cybercrime prevention campaigns and victimization of businesses: A Bayesian model averaging approach, Computers & Security, 127. [↑](#footnote-ref-7)
7. <https://www.fin.ee/rahatark-eesti> Rahatarkuse edendamist koordineerib riiklikult rahandusministeerium:

pakkudes erinevatele era-, avaliku ja kolmanda sektori partneritele koostööplatvormi heade praktikate jagamiseks ning väljakutsete lahendamiseks;

suunates ja vahendades koostööd ürituste, uuringute ning tegevute korraldamiseks; c) osaledes seaduste väljatöötamisel, panustades nii riigi, ettevõtluse kui ka inimese elukaarega seotud rahaotsuste suunamisel ja toetamisel; d) tellides riiklikke ja rahvusvahelisi uuringuid rahatarkuse valdkonna paremaks mõistmiseks ja tegevuste suunamiseks. [↑](#footnote-ref-8)
8. https://www.itvaatlik.ee/levinud-pettused/ Veebilehe eesmärk on näidata, kuidas internetis ning nutiseadmetes turvalisemalt toimetada. [↑](#footnote-ref-9)
9. https://minuraha.ee/ Finantsinspektsiooni tarbijaveeb [↑](#footnote-ref-10)
10. https://ttja.ee/arakliki [↑](#footnote-ref-11)
11. Kikerpill, K. (2021). Crime-as-communication: detecting diagnostically useful information from the content and context of social engineering attacks. Doktoritöö. Tartu: Tartu Ülikooli Kirjastus. [↑](#footnote-ref-12)
12. Annast, L (2023). Kelmused Eesti meediapildis: perioodidel 2010-2013 ning 2019-2022 Delfis ilmunud artiklite analüüs. Tartu Ülikooli ÜT instituudi magistritöö, 2023. [↑](#footnote-ref-13)
13. Truumess, K (2022). Tarbijapettuste ohvriks langemine ja seda mõjutavad tegurid. Tartu Ülikool õigusteaduskonna magistritöö, 2022. [↑](#footnote-ref-14)
14. Finantspädevuste ja rahatarkuse arendamise kompetentsikeskus https://www.etis.ee/Portal/Projects/Display/ed152712-ee75-450a-97c8-6a3b6af6b453 [↑](#footnote-ref-15)
15. Projekti uuringus *(1) Kelmuste ennetamise teoreetiliste aluste ning parimate praktikate analüüs* hõlmab kelmuste mõiste endas kõige laiemas tähenduses erinevaid kelmuseid ja pettuseid, kuriteovaldkonna viimaste aastate arengut silmas pidades on põhifookus küber-põhistel *(cyber-enabled)* ja küber-sõltuvatel (*cyber-dependent*) kelmustel. Projekti järgnevates uuringutes (2), (3) ja (4) on kelmuste mõiste piiritletud Karistusseadustiku (KarS) §209 (Kelmus) ja §213 (Arvutikelmus) koosseisudega, mis hõlmavad endas erinevaid kelmuste liike (nt investeerimis-, panga-, postipaki-, armukelmused). [↑](#footnote-ref-16)
16. Ohvrite profiilid on empiirilises uuringus piiritletud Eesti elanikest eraisikutest ohvrite profiilidega. [↑](#footnote-ref-17)